|  |  |
| --- | --- |
|  |  |
| Szerb Köztársaság |  |
| Vajdaság Autonóm Tartomány |  |
| Törökkanizsa Község |  |
| Polgármester asszony |  |
| Szám: II-320-29/2021 |  |
| Kelt: 2021.10.04-én |  |
| 23330 Törökkanizsa  I. Karađorđević Péter király utca 1. |  |
| Adóazonosító szám: 101460424 Törzsszám: 08385327 |  |
| Telefon: (0230) 82-055  Telefax: (0230) 82-076 |  |
| [www.noviknezevac.rs](http://www.noviknezevac.rs/) |  |

Törökkanizsa Község 2021-es évi vidékfejlesztési agrárpolitikai programja megvalósításának támogatása (Törökkanizsa Község Hivatalos Lapja 16/2021. szám) és Törökkanizsa Község Alapszabályzatának 66. szakasza (Törökkanizsa Község Hivatalos Lapja 3/19. szám) alapján Törökkanizsa Község polgármester asszonya kiírja a

**A GAZDASÁGOK FIZIKAI VAGYONÁBA TÖRTÉNŐ BERUHÁZÁSOKAT CÉLZÓ TÁMOGATÁSOK ODAÍTÉLÉSÉRE VONATKOZÓ**

**PÁLYÁZATOT**

1. **A pályázat célja és tárgya**

Általános célok:

A gazdaságok bevételeinek stabilizálása; а termelés növelése; a termelékenység és a termékek minőségének javítása; a termelési költségek csökkentése; a műszaki-technológiai felszereltség fejlesztése; az erőforrások fenntartható irányítása és környezetvédelem; a versenyképesség növelése a hazai és külföldi igényekhez való alkalmazkodással; az EU jogszabályaival, szabályaival, politikájával és gyakorlatával való összeegyeztetés.

Külön célok a szektorokon belül:

Szektor: gyümölcs, szőlő, zöldség (a gombát is beleértve) és virág

Gyümölcstermesztés növelése és a gyümölcsészet népszerűsítése; a gyümölcstermesztéssel foglalkozó háztartások jövedelmének növelése.

Szektor: méhészet

A méztermelés és a mézből készült termékek előállításának növelése; a méhészettel foglalkozó háztartások jövedelmének növelése.

Szektor: zöldségfélék

A zöldségtermelők piaci helyzetének erősítése a piacon való nagyobb jelenléttel és versenyképességük növelése.

A pályázat tárgya:

Szektor: gyümölcs, szőlő, zöldség (a gombát is beleértve) és virág

* Drótkerítés felállítása/beszerzése többéves ültetvények körül
* A földterület kiegészítő művelésére szolgáló gépek
* Növényvédelemre szolgáló gépek
* Gépek, berendezések és felszerelés öntözés céljára

Szektor: méhészet

* Felszerelés beszerzése

Szektor: zöldségfélék

* A piaci elárusítóhelyek bérlésének társpénzelése

**2. Az eszközök felhasználói**

A támogatás eszközeinek igénybevételére joguk van a természetes személyeknek – bejegyzett, aktív státussal rendelkező gazdaságoknak.

**3. Az eszközök nagysága és rendeltetése:**

A pályázat megvalósítására összesen 2.000.000,00 dinárt láttak elő, mégpedig szektoronként:

- Gyümölcs, szőlő, zöldség (a gombát is beleértve), méhészet és virág – **1.700.000,00** dinár

- Zöldségfélék – **300.000,00** dinár

Az eszközök felosztása a szektoronként előlátott eszközök nagyságáig történik. Ha a szektorok valamelyikében maradnak fel nem osztott eszközök, a bizottságnak lehetősége van annak a másik szektorba való átütemezésére.

**Támogatás foka**

|  |  |  |
| --- | --- | --- |
| ***SZEKTOR*** | ***TÁMOGATÁSOK*** | |
| ***Min.*** | ***Max.*** |
|
| Gyümölcs, szőlő, zöldség (a gombát is beleértve) és virág | 1% | 100% |
| - Méhészet | 1% | 100% |
| **Megjegyzés:**   * **Az önkormányzat hozzájárulása a Gyümölcs, szőlő, zöldség (a gombát is beleértve) és virág” szektorban maximum 150.000,00 dinárt, a “Zöldségfélék” szektorban igénylőként maximum 30.000,00 dinárt tesz ki.** | | |

**4. A pályázaton való részvétel feltételei**

**Általános feltételek a felhasználók számára**

* A felhasználónak a Gazdaságok nyilvántartásába bejegyzett, aktív státusú gazdasággal kell rendelkeznie;
* Törökkanizsa Község területén lévő lakhellyel és ott folyó termeléssel rendelkező felhasználó;
* Aláírt nyilatkozat arról, hogy ugyanarra a beruházásra vonatkozóan más állami alapoknál nincs benyújtott kérvénye;
* A felhasználónak törlesztenie kell az esedékes kötelezettségeit a Törökkanizsa Község költségvetési eszközeiből korábban pénzelt, jóváhagyott kérelmek vonatkozásában
* Törlesztett helyi közbevételek a 2021-es év harmadik negyedévével bezárólag.

**Külön feltételek**

**Gyümölcs**

\* Gazdaság, mely a támogatásra vonatkozó igénylés benyújtásakor 2 hektárnál kisebb területen termeszt bogyós gyümölcsöt vagy komlót, 5 hektárnál kisebb területen más gyümölcsöt, 0,1-50 hektáron virágot;

**Zöldség**

\*Gazdaság 0,5 hektárnál kisebb fóliasátras területen vagy 3 hektárnál kisebb szabad területen lévő zöldségtermesztéssel a támogatásra vonatkozó igénylés benyújtásakor

**Méhészet**

\*Kaptárak, a méhészethez szükséges gépek és felszerelés beszerzésére azok a gazdaságok adhatják be igényüket, akik a támogatásra vonatkozó kérvény benyújtásakor 2-500 kaptárral rendelkeznek.

**5. Kötelező dokumentumok, melyekkel igazolhatók a pályázaton való részvétel feltételei**

1. Olvashatóan kitöltött jelentkezőlap, kötelezően alaírással ellátva;

2. Az igénylő leolvasott személyi igazolványa;

3. A 2021-es évre vonatkozóan a bejegyzett gazdaságok nyilvántartásának eredeti kivonata, melyet a Kincstári Igazgatóság ad ki – az alapvető adatokkal, a területekre, termelésre és állatokra vonatkozó adatokkal;

4. Vetésterv, melyet a Kincstári Igazgatóság ad ki;

5. A gazdaság folyószámlájának fénymásolata;

6. Az e pályázat 1. pontjában megjelölt tárgy vásárlására vonatkozó számla vagy bizonyíték, hogy az e pályázat 1. pontjában megjelöltek beszerzése és kifizetése teljes egészében megtörtént;

7. A Költségvetési Osztály –Helyi adóelszámolás bizonylata a kifizetett helyi közbevételekről, a 2021-es év harmadik negyedévével bezárólag;

8. A pályázó, valamint a vele egy háztartásban élők munkavállalói igazolása vagy a pályázó, valamint a vele egy háztartásban élők számára igazolás a Nemzeti Munkaközvetítő Szolgálattól. Ha a családtag nyugdíjas, továbbítani kell az utolsó nyugdíjcsekk fénymásolatát.

9. Hitelesített és aláírt nyilatkozat a háztartás tagjainak számáról, melynek tartalmaznia kell a családtagok vezeték- és utónevét és személyi számát.

10. A pályázó aláírt nyilatkozata, hogy más állami Alapoknál nincs benyújtott kérelem ugyanarra a beruházásra vonatkozóan.

**6. A pályázat lebonyolításának eljárása és határozathozatal**

A beérkezett jelentkezéseket A Törökkanizsa Község költségvetéséből a mezőgazdasági támogatások odaítélésének eljárását lebonyolító bizottság vitatja meg, melyet Törökkanizsa Község polgármester asszonya alakított meg.

**A kiválasztás ismérvei**

**Beruházások jegyzéke az intézkedések keretében**

|  |  |
| --- | --- |
| **Beruházás kódja** | **Beruházás megnevezése** |
| 101.4.4. | Drótkerítés felállítása/beszerzése többéves ültetvények körül |
| 101.4.20. | A földterület kiegészítő művelésére szolgáló gépek |
| 101.4.24. | Növényvédelemre szolgáló gépek |
| 101.4.28. | Gépek, berendezések és felszerelés öntözés céljára |
| 101.6.2. | Méhészeti felszerelés beszerzése |
| 601 | A piaci elárusítóhelyek bérlésének társpénzelése |

**A kiválasztás ismérvei a 101.4.4., 101.4.20, 101.4.24., 101.4.28.101.6.2. beruházási kódoknál**

Az igénylő kiválasztásánál osztályozzák:

|  |  |  |
| --- | --- | --- |
| **K ritériumok fajtája** | **Osztályozás módja** | **Pontok** |
| A kérvényező olyan személy, akinek tulajdonában mezőgazdasági földterület van | 3 hektárig  3-tól 5 hektárig  5 hektáron felül | 30  20  10 |
| A háztartás állandó munkaviszonyban lévő tagjai | 0  1  2  3 és több | 30  15  5  0 |
| Tulajdonban lévő hektárterület | 0  1  2  3 és több | 40  30  20  0 |
| A kérvényező kora | 40 évig  40 éven felül | 25  20 |
| A háztartás tagjainak száma összesen | 4 és több  3 tag  2 tag  1 tag | 15  10  5  0 |

**A kiválasztás ismérvei a 601. beruházási kódnál**

Az igénylő kiválasztásánál osztályozzák:

|  |  |  |
| --- | --- | --- |
| **Kritériumok fajtája** | **Osztályozás módja** | **Pontok** |
| Tulajdonban lévő hektárterület | 0  1  2  3 és több | 40  30  20  0 |
| Tapasztalat a mezőgazdaságban | 40 évig  40 éven felül | 30  20 |
| Biotermelésre szóló engedély | 4 és több  3 tag  2 tag  1 tag | 30  20  10  0 |
| A kérvényező kora | 40 évig  40 éven felül | 25  20 |
| A háztartás tagjainak száma összesen | 4 és több  3 tag  2 tag  1 tag | 15  10  5  0 |

**További kritériumok:**

Ha két vagy több jelentkezőnek van ugyanannyi pontszáma, a résztvevőket az alábbi módon rangsorolják:

* A beérkezett jelentkezések és okiratok sorrendje szerint, úgy, hogy elsőbbséget élvez az a jelentkező, aki előbb beadta azt és a teljes pályázati dokumentációt.

*Megjegyzés: További kritériumokat alkalmaznak az összes beruházói kódokra.*

A késve érkezett, hiányos és hibás jelentkezéseket a bizottság nem veszi figyelembe.

Késve érkezett pályázati jelentkezésnek minősül az a jelentkezés, mely a megjelölt határidő után érkezett Törökkanizsa Község Közigazgatási Hivatalának iktatóirodájába, tekintet nélkül a továbbítás módjára.

Hiányosnak minősül az a jelentkezés, mely nem tartalmazza a pályázatban előírt összes okiratot.

Hibásnak minősül az a jelentkezés, melyet nem az előírt űrlapon nyújtottak be, vagy azt nem felhatalmazott személy nyújtotta be, amelyet nyitott borítékban adtak át.

A nyilvános pályázat lebonyolított eljárásáról jegyzőkönyvet vezetnek és összeállítják a jelentkezők sorrendjét, melynek határideje nem lehet hosszabb a jelentkezési határidő leteltétől számított 7 nap.

A listát közzéteszik Törökkanizsa Község hirdetőtábláján és internetes oldalán, a pályázat résztvevőinek pedig panasztételi joguk van a lista közzétételét követő három napon belül.

A nyilvános pályázat kapcsán a listára benyújtott panaszokról a bizottság azok átvételét követő 8 napon belül hoz határozatot.

A bizottság összeállítja a Törökkanizsa Község költségvetéséből kifizetett támogatások odaítélésére szóló határozat javaslatát, és a határozat-javaslatot továbbítja a község polgármester asszonyához, annak összeállításától számított 3 napon belül.

A község polgármester asszonya a bizottság javaslata alapján a javaslat bizottság által való átvételétől számított 8 napon belül határozatot hoz a Törökkanizsa Község költségvetéséből kifizetett támogatások odaítéléséről.

A határozat tartalmazza az összeget, a rendeltetést és az eszközök átutalásának módját a támogatások igénybevevői számára.

A község polgármester asszonyának határozata végleges és közzéteszik a község hirdetőtábláján és internetes oldalán.

A Törökkanizsa Község költségvetéséből kifizetett támogatások odaítélésére vonatkozó határozat közzététele után a község polgármester asszonya szerződést köt a támogatások igénybevevőivel a Törökkanizsa Község költségvetéséből kifizetett támogatások odaítéléséről.

**7. A szerződéskötés határideje**

A Törökkanizsa Község költségvetéséből kifizetett támogatások odaítélésére vonatkozó határozat közzététele után a község polgármester asszonya szerződést köt a támogatások igénybevevőivel a Törökkanizsa Község költségvetéséből kifizetett támogatások odaítéléséről.

**8. Az eszközök felhasználásának feltételei**

Az eszközök igénybevevője köteles azokat célszerűen felhasználni, a támogatás tárgya pedig nem ruházható át az eszközök használatáról szóló szerződésben megállapított határidőn belül.

A bizottság fenntartja a helyszíni ellenőrzés jogát az eszközök célszerű felhasználásának megállapítása céljából.

**9. A jelentkezések továbbításának módja**

A jelentkezéseket az alábbi címre kell küldeni: Törökkanizsa Községi Közigazgatási Hivatala, A Törökkanizsa Község költségvetéséből a mezőgazdasági támogatások odaítélésének eljárását lebonyolító bizottság, I. Karađorđević Péter király utca 1. 23330 Törökkanizsa.

A pályázati jelentkezés űrlapja letölthető Törökkanizsa Község hivatalos honlapjáról, vagy munkanapokon átvehető Törökkanizsa Község ügyfélfogadó irodájában.

A jelentkezéseket ajánlott küldeményként kell továbbítani vagy személyesen átadni Törökkanizsa Községi Közigazgatási Hivatalának ügyfélfogadó irodájában, zárt borítékban, melyen láthatóan fel kell tüntetni:”Jelentkezés A Törökkanizsa Község költségvetéséből a mezőgazdasági támogatások odaítélésére vonatkozó pályázatra – TILOS FELNYITNI”.

A résztvevő csak egy pályázatot nyújthat be.

Az okiratok benyújtásának határideje a nyilvános pályázat közzétételétől számított 20 nap, tehát **2021.10. 24-e 12,00 órával bezárólag**, tekintet nélkül a továbbítás módjára.

**10. Kapcsolattartás és további tájékozatás**

További tájékoztatás kapható Törökkanizsa Községi Közigazgatási Hivatalában, személyesen vagy a 0230/82-055 –ös telefonszám 124-es mellékén.

**11.A közzététel adatai**

A pályázatot közzéteszik Törökkanizsa Községi Közigazgatási Hivatalának hirdetőtábláján, a helyi közösségek hirdetőtábláin és Törökkanizsa Község hivatalos honlapján, azzal, hogy a jelentkezési határidőt a Törökkanizsa Község hivatalos honlapján való közzétételének napjától számítják, tehát **2021.10.04-étől**.

**12. Adatok a dokumentumok elektronikus átvételének lehetőségéről**

A pályázat szövegét és az űrlapot Törökkanizsa Község hivatalos honlapjáról lehet letölteni.

A KÖZSÉG POLGÁRMESTER ASSZONYA:

Irena Slavković, okleveles mérnök, s.k.